Publication: Magyar Közlöny
Issue: MK-2002-39 (Year: 2002, Number: 39)
Era: 1990-2004
Section: 1997. évi CLVI. törvény 26. §-a c) 2. és c) 14. pontja szerinti
Paragraph Index: 830

6. A közalapítvány gazdálkodása 6.1. A közalapítvány vagyonának felhasználásáról a kuratórium — az Alapító Okiratban foglalt szabályoknak megfelelõen — dönt. 6.2. A közalapítvány törzsvagyonából a közalapítványi célokra az alapítás évében a törzsvagyon 20%-a, azt követõen pedig a törzsvagyon mindenkori hozadéka, illetve a közalapítványhoz érkezett felajánlás, valamint a költségvetési támogatás használható fel. 6.3. A kuratórium a közalapítvány vagyoni helyzete és bevételei ismeretében évente dönt a közalapítványi feladatok végrehajtásához felhasználható pénzeszköz mértékérõl, felosztásuk módjáról. 6.4. A közalapítvány vállalkozási tevékenységet nem végez. A törzsvagyon, illetve az átmenetileg szabad pénzeszköz kizárólag államilag garantált értékpapírokba fektethetõ, a kuratórium által elfogadott befektetési szabályzat alapján. 6.5. A kuratórium a közalapítvány mûködésérõl és gazdálkodásáról évente az Alapítónak köteles beszámolni. A kuratórium az éves gazdálkodásának legfontosabb adatait nyilvánosságra hozni köteles. 6.6. A döntések végrehajtásáról a kuratórium titkára gondoskodik. 6.7. A közalapítvány gazdálkodása során elért eredményét nem osztja fel, azt a jelen Alapító Okiratban meghatározott tevékenységére fordítja. A közalapítvány befektetési tevékenységet nem végez.

Source: https://magyarkozlony.hu/hivatalos-lapok/d6046775f3be07673422ef1fec4da72543703c10/dokumentumok/f7eb538010703d8c0ef692449599fdd214fa4c52/letoltes